als_Latn dik_Latn sag_Latn
BOOM trajtoi denoncimin e një zotërie nga Tirana i cili sorollatet prej katër vitesh në zyrat e shtetit për certifikatën e pronësisë.
Man Neziraj banon në zonën e 21 dhjetorit. Në 1999 ka privatizuar banesën e tij dhe ka bërë dhe një shtesë tek banesa.
Në vitin 2009 i fut letrat për legalizim dhe në 2013 e merr certifikatën e legalizimit.
Pasi përcjell letrat tek Hipoteka për certifikatën e pronësisë, Neziraj merr përgjigje negative pasi i thonë se ka një gabim në planin e vendosjes në hartë, mbivendosje prone.
BOOM e ndoqi çështjen e zotërisë dhe arriti të gjejë dosjen, shqyrtimin e së cilës do ta ndjekë në vijimësi.
Man Neziraj: Në 1999 kam privatizuar një objekt afër 21 dhjetorit dhe ngjitur me të kam bërë një shtesë. Në 2009 kam bërë kërkesë për legalizim. Në 2013 më doli leja e legalizimit mirëpo kur u përcollën dokumentat në Hipotekë, Hipoteka ka kthyer përgjigjen që prona ime që është futur në legalizim cënon po pronën time ekzistuese, është bërë plani i vendosjes gabim në hartë.E kanë kthyer për korigjim. Sipas tyre duhet të bëj vetëdeklarimin dhe objekti do të quhej sikur është ndërtuar në 2014. Unë nuk e pranova këtë. Më thanë do ti bëjmë këreksë Drejtorisë së madhe të ALUIZNI-t që ti bëjë kërkesë Hipotekës dhe Hipoteka ta kthejë dosjen komplet. Do kërkojmë që dhe ju të ktheni lejen e legalizimit mbrapsht. U thashë që lejen e legalizimit origjinalin nuk e jap, vetëm fotokopjen se kam paguar 3 milion e sa lekë. Për një gabim që kanë bërë vetë ata të sorollatem unë katër vjet, as një masë nuk është marrë. Kur kam shkuar më vonë më kanë thënë se do ta verifikojnë, ik në shtëpi se vimë atje. Tani para ca muajsh që shkova, se u lodha dhe unë, shkoj tek Liqeni më thonë janë tek Stacioni i Trenit, shkoj tek Stacioni i Trenit më thonë janë tek Liqeni, nuk e di as dosja ku ndodhet tani.
BOOM tek ALUIZNI
Gazetarja e BOOM së bashku me zotin Neziraj iu drejtuan ALUIZNI-t, ku bëri kërkesë për hapjen e dosjes dhe verifikimin e problemit të mbartur prej katër vitesh.
Neziraj: Falenderoj Ora News dhe BOOM për ndihmën, besoj se tani është futur në zgjidhje vetëm në sajë të ndihmës tuaj sepse unë kam katër vjet që bredh dhe nuk më është zgjidhur problemi.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn dik_Latn als_Latn als_Latn ind_Latn als_Latn